**Nacrt**

Na osnovu člana 40 Zakona o hemikalijama ("Službeni list CG", broj 51/17), Vlada Crne Gore, na sjednici od \_\_\_\_\_\_\_\_\_\_\_\_\_\_\_­­­­­­­­­­­­2020. godine, donijela je

**UREDBU**

**O DOPUNAMA UREDBE O ZABRANJENIM ODNOSNO DOZVOLJENIM NAČINIMA UPOTREBE, PROIZVODNJE I STAVLJANJA NA TRŽIŠTE HEMIKALIJA KOJE PREDSTAVLJAJU NEPRIHVATLJIV RIZIK PO ZDRAVLJE LJUDI I ŽIVOTNU SREDINU**

**Član 1**

U Uredbi o zabranjenim odnosno dozvoljenim načinima upotrebe, proizvodnje i stavljanja na tržište hemikalija koje predstavljaju neprihvatljiv rizik po zdravlje ljudi i životnu sredinu ("Službeni list Crne Gore", br. 070/18), u Prilogu 1 Dio 1 dodaju se sljedeće tačke:

|  |  |  |
| --- | --- | --- |
| Redni broj  | Naziv supstance, grupe supstanci ili smješa, CAS broj i EC broj |  Ograničenja i zabrane |
| 51 | Bis(2-etilheksil)-ftalat (DEHP)CAS br. 117-81-7EZ br. 204-211-0Dibutil-ftalat (DBP)CAS br. 84-74-2EZ br. 201-557-4Benzil-butil-ftalat (BBP)CAS br. 85-68-7EZ br. 201-622-7Diizobutil-ftalat (DIBP)CAS br. 84-69-5EZ br. 201-553-2 | 1) Zabranjena je upotreba supstanci iz ove tačke, u smješi, pojedinačno ili u bilo kojoj kombinaciji ftalata iz ove tačke, u koncentraciji koja je jednaka ili veća od 0,1 % masenog udjela plastifikovanog materijala, u igračkama i proizvodima za njegu djece.2) Zabranjeno je stavljanje na tržište u igračkama ili proizvodima za njegu djece, pojedinačno ili u bilo kojoj kombinaciji prva tri ftalata iz ove tačke, u koncentraciji koja je jednaka ili veća od 0,1 % masenog udjela plastifikovanog materijala.Zabranjeno je stavljanje na tržište DIBP nakon 7. jula 2020. u igračkama ili proizvodima njegu djece, pojedinačno ili u bilo kojoj kombinaciji DEHP, DBP i BBP, u koncentraciji koja je jednaka ili veća od 0,1 % masenog udjela plastifikovanog materijala.3) Zabranjeno je stavljanje na tržište nakon 7. jula 2020. u proizvodima, pojedinačno ili u bilo kojoj kombinaciji ftalata iz ove tačke, u koncentraciji koja je jednaka ili veća od 0,1 % masenog udjela plastifikovanog materijala u proizvodu.4) Podtačka 3 ove tačke ne primjenjuje se na:a) proizvode isključivo za industrijsku ili poljoprivrednu upotrebu, ili za upotrebu isključivo na otvorenom, pod uslovom da nikakvi plastifikovani materijali ne dolaze u dodir sa sluzokožom ljudi ili u duži dodir s ljudskom kožom;b) vazduhoplove, stavljene na tržište prije 7. januara 2024, ili proizvode, nezavisno od toga kada su stavljeni na tržište, koji se upotrebljavaju isključivo za održavanje ili popravke vazduhoplova, ako su ti proizvodi od važnosti za bezbjednost i plovidbenost vazduhoplova;c) motorna vozila stavljena na tržište prije 7. januara 2024, ili proizvode, nezavisno od toga kada su stavljeni na tržište, koji se upotrebljavaju isključivo za održavanje ili popravke vozila, ako vozila ne mogu funkcionisati kako je predviđeno bez tih proizvoda;d) proizvode stavljene na tržište prije 7. januara 2020;e) mjerne uređaje za laboratorijsku upotrebu ili njihove dijelove;f) materijale i predmete koji dolaze u dodir s hranom, u skladu sa propsima kojima je uređena bezbjednost hrane;g) medicinske proizvode ili njihove dijelove;h) električnu i elektronsku opremu;i) unutrašnje pakovanje medicinskih proizvoda;j) igračke i proizvode za njegu djece obuhvaćene podtačlkama 1) ili 2) ove tačke.5) Za potrebe podtačke 1), 2) i 3). i podtačke 4) alineja a),a) *plastifikovani materijal* je bilo koji homogeni materijali:— polivinil-hlorid (PVC), poliviniliden-hlorid (PVDC), polivinil-acetat (PVA), poliuretani,— bilo koji drugi polimer (uključujući, polimerne pjene i gumene materijale) osim silikonske gume i premaza na bazi prirodnog lateksa,— površinski premazi, protivklizni premazi, proizvodi za završnu obradu, naljepnice, ispisani uzorci,— ljepila, zaptivne mase, boje i mastila; b) *duži dodir s ljudskom kožom* je stalni dodir koji traje duže od 10 minuta ili dodir s prekidima tokom perioda od 30 minuta, dnevno;c) *proizvod za njegu djece* je svaki proizvod čija je svrha da djeci olakša san, odmor, higijenu, hranjenje ili sisanje.6) Za potrebe podtačke 4 alineje b) ove tačke *vazduhoplov* je:a) civilni vazduhoplov proizveden u skladu s sertifikatom ili s odobrenjem dizajna izdatim u skladu s nacionalnim propisima ili za koji je potvrdu o plovidbenosti izdala država ugovornica ICAO-a u skladu s Prilogom 8 Konvencije o međunarodnom civilnom vazduhoplovstvu; b) vojni vazduhoplov. |
| 72 | Supstance iz prve kolone tabele u Dijelu 4 ovog priloga | 1) Zabranjeno je stavljanje na tržište supstanci iz dijela 4, nakon 1. novembra 2020, u:1. odjeći ili pripadajućim odjevnim dodacima,
2. ostalim tekstilnim proizvodima koji u uobičajenim uslovima upotrebe u sličnoj mjeri kao odjeća dolaze u dodir s kožom ljudi,
3. obući,

ako su odjeća, pripadajući odjevni dodaci, ostali tekstilni proizvodi ili obuća namijenjeni upotrebi potrošača i ako je supstanca prisutna u koncentraciji, izmjerenoj u homogenom materijalu, jednakoj ili većoj od one koja je za tu supstancu utvrđena u Dijelu 4 ovog Priloga.2) Odstupajući od navedenog, u pogledu stavljanja na tržište formaldehida [CAS br. 50-00-0] u jaknama, kaputima ili presvlakama za namještaj, relevantna koncentracija u svrhe iz podtačke 1 ove tačke, mora iznositi 300 mg/kg tokom perioda od 1. novembra 2020. do 1. novembra 2023. Nakon isteka navedenog roka, primjenjuje se koncentracija navedena u Dijelu 4 ovog Priloga.3) Podtačka 1) ove tačke ne primjenjuje se na:a) odjeću, pripadajuće odjevne dodatke ili obuću, ili dijelove odjeće, pripadajućih odjevnih dodataka ili obuće, koji su napravljeni isključivo od prirodne kože, krzna ili kože velikih životinja;b) pričvršćivače i dekorativne dodatke koji nisu od tekstila;c) upotrijebljenu odjeću, pripadajuće odjevne dodatke, ostale tekstilne proizvode ili obuću;d) podne obloge i tekstilne podne pokrivače za upotrebu u zatvorenim prostorima, krpare i tepih-staze.4) Podtačka 1) ove tačke ne primjenjuje se na odjeću, pripadajuće odjevne dodatke, ostale tekstilne proizvode ili obuću obuhvaćene propisima kojima su uređeni lična zaštitna oprema ili medicinski proizvodi.5) Podtačka 1) alineja b) ne primjenjuje se na tekstil za jednokratnu upotrebu. *Tekstil za jednokratnu upotrebu* je tekstil koji je predviđen da se upotrijebi samo jednom ili da se koristi određeno vrijeme i nije namijenjen za dalju upotrebu, u istu ili sličnu svrhu.6. Podtačke 1) i 2) ove tačke primjenjuju se ne dovodeći u pitanje primjenu strožih ograničenja utvrđenih ovim Prilogom ili drugim propisima. |
| 73 | (3,3,4,4,5,5,6,6,7,7,8,8,8-tridekafluorooktil) silanetriolSvi njegovi mono-, di- ili tri-O-(alkil) derivati (TDFA-ovi) | 1) Zabranjeno je stavljanje na tržište supstanci iz ove tačke, za slobodnu prodaju nakon 2. januara 2021. pojedinačno ni u bilo kojoj kombinaciji, u koncentraciji jednakoj ili većoj od 2 ppb po masi u smješama koje sadrže organske rastvarače, u proizvodima s raspršivačem.2) *Proizvodi s raspršivačem* su aerosolni raspršivači, sprejevi s pumpicom, i sprejevi s okidačem stavljeni na tržište za primjenu u obliku spreja za nepropusnost ili impregnaciju.3) Ne dovodeći u pitanje primjenu odredbi o klasifikaciji, pakovanju i označavanju supstanci i smješa, pakovanje proizvoda s raspršivačem koji sadrže (3,3,4,4,5,5,6,6,7,7,8,8,8-tridekafluorooktil) silanetriol i/ili TDFA-ove u kombinaciji s organskim rastvaračima, kako je navedeno u podtački 1) ove tačke, i koji su stavljeni na tržište za profesionalnu upotrebu moraju biti jasno označeni neizbrisivim oznakama: “Samo za profesionalne korisnike” i “Smrtonosno ako se udiše” i piktogramom GHS06.4) Dio 2.3. bezbjednosnog lista mora sadržati sljedeće informacije: smješe (3,3,4,4,5,5,6,6,7,7,8,8,8-tridekafluorooktil) silanetriola i/ili bilo kojeg od njegovih mono-, di- ili tri-O-(alkil) derivata koncentracije jednake ili veće od 2 ppb i organskih rastvarača u proizvodima s raspršivačem namijenjene su samo profesionalnim korisnicima i označene kao smrtonosne ako se udiše.5) Organski rastvarači iz podtač. 1), 3) i 4) ove tačke uključuju organske rastvarače koji se koriste se kao aerosolna potisna sredstva. |

**Član 2**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| U Prilogu 1 nakon Dijela 3 dodaje se novi Dio 4, koji glasi:**Dio 4**Tačka 72. – ograničene supstance i najviše granične vrijednosti koncentracije prema masi u homogenim materijalima:

|  |  |  |  |  |
| --- | --- | --- | --- | --- |
| **Supstanca** | **Indeks broj** | **CAS br.** | **EZ broj** | **Granična vrijednost koncentracije prema masi** |
| Kadmijum i njegova jedinjenja (navedeni u Prilogu 1 Dio 1, tač. 28, 29, 30) | — | — | — | 1 mg/kg nakon ekstrakcije (izražen kao metalni Cd koji se može izdvojiti iz materijala) |
| Jedinjenja hroma (VI) (navedeni u Prilogu 1 Dio 1, tač. 28, 29, 30) | — | — | — | 1 mg/kg nakon ekstrakcije (izražen kao Cr (VI) koji se može izdvojiti iz materijala) |
| Jedinjena arsena (navedeni u Prilogu 1 Dio 1 tač 28, 29, 30) | — | — | — | 1 mg/kg nakon ekstrakcije (izražen kao metalni As koji se može izdvojiti iz materijala) |
| Olovo i njegova jedinjenja (navedeni u Prilogu 1 Dio 1, tač 28, 29, 30) | — | — | — | 1 mg/kg nakon ekstrakcije (izražen kao metalni Pb koji se može izdvojiti iz materijala) |
| Benzen | 601-020-00-8 | 71-43-2 | 200-753-7 | 5 mg/kg |
| Benz[*a*]antracen | 601-033-00-9 | 56-55-3 | 200-280-6 | 1 mg/kg |
| Benz[*e*]acefenantrilen | 601-034-00-4 | 205-99-2 | 205-911-9 | 1 mg/kg |
| Benzo[*a*]piren; benzo[*def*]krizen | 601-032-00-3 | 50-32-8 | 200-028-5 | 1 mg/kg |
| Benzo[*e*]piren | 601-049-00-6 | 192-97-2 | 205-892-7 | 1 mg/kg |
| Benzo[*j*]fluoranten | 601-035-00-X | 205-82-3 | 205-910-3 | 1 mg/kg |
| Benzo[*k*]fluoranten | 601-036-00-5 | 207-08-9 | 205-916-6 | 1 mg/kg |
| Krizen | 601-048-00-0 | 218-01-9 | 205-923-4 | 1 mg/kg |
| Dibenz[*a,h*]antracen | 601-041-00-2 | 53-70-3 | 200-181-8 | 1 mg/kg |
| *α, α,α*,4-tetrahlortoluen; p-hlorbenzotrihlorid | 602-093-00-9 | 5216-25-1 | 226-009-1 | 1 mg/kg |
| *α, α,α*-trihlortoluen; benzotrihlorid | 602-038-00-9 | 98-07-7 | 202-634-5 | 1 mg/kg |
| *α*-hlortoluen; benzil-hlorid | 602-037-00-3 | 100-44-7 | 202-853-6 | 1 mg/kg |
| Formaldehid | 605-001-00-5 | 50-00-0 | 200-001-8 | 75 mg/kg |
| 1,2-benzendikarboksilna kiselina; di-C6-8-razgranati alkilesteri, s velikim udjelom C7 | 607-483-00-2 | 71888-89-6 | 276-158-1 | 1 000  mg/kg (pojedinačno ili u kombinaciji s drugim ftalatima iz ove tačke ili drugih tačaka iz Priloga 1 koji su klasifikovani u klasu opasnosti karcinogenost ili mutageni efekat na polne ćelije ili reproduktivna toksičnost, 1.A i 1.B kategorije) |
| Bis(2-metoksietil)ftalat | 607-228-00-5 | 117-82-8 | 204-212-6 | 1 000  mg/kg (pojedinačno ili u kombinaciji s drugim ftalatima iz ove tačke ili drugih tačaka iz Priloga 1 koji su klasifikovani u klasu opasnosti karcinogenost ili mutageni efekat na polne ćelije ili reproduktivna toksičnost, 1.A i 1.B kategorije) |
| Diizopentil-ftalat | 607-426-00-1 | 605-50-5 | 210-088-4 | 1 000 mg/kg (pojedinačno ili u kombinaciji s drugim ftalatima iz ove tačke sa ili drugim tačkama iz Priloga 1 koji su klasifikovani u klasu opasnosti karcinogenost ili mutageni efekat na polne ćelije ili reproduktivna toksičnost, 1.A i 1.B kategorije) |
| Di-*n*-pentil-ftalat (DPP) | 607-426-00-1 | 131-18-0 | 205-017-9 | 1 000 mg/kg (pojedinačno ili u kombinaciji s drugim ftalatima iz ove tačke ili drugih tačaka iz Priloga 1 koji su klasifikovani u klasu opasnosti karcinogenost ili mutageni efekat na polne ćelije ili reproduktivna toksičnost, 1.A i 1.B kategorije) |
| Di-*n*-heksil-ftalat (DnHP) | 607-702-00-1 | 84-75-3 | 201-559-5 | 1 000 mg/kg (pojedinačno ili u kombinaciji s drugim ftalatima iz ove tačke ili drugih tačaka iz Priloga 1 koji su klasifikovani u klase opasnosti karcinogenost ili mutageni efekat na polne ćelije ili reproduktivna toksičnost,1.A i 1.B kategorije) |
| *N*-metil-2-pirolidon; 1-metil-2-pirolidon (NMP) | 606-021-00-7 | 872-50-4 | 212-828-1 | 3 000  mg/kg |
| *N,N*-dimetilacetamid (DMAC) | 616-011-00-4 | 127-19-5 | 204-826-4 | 3 000  mg/kg |
| *N,N*-dimetilformamid; dimetilformamid (DMF) | 616-001-00-X | 68-12-2 | 200-679-5 | 3 000  mg/kg |
| 1,4,5,8-tetraaminoantrakinon; C.I. Disperse Blue 1 | 611-032-00-5 | 2475-45-8 | 219-603-7 | 50 mg/kg |
| Benzenamin, 4,4′-(4-iminocikloheksa-2,5- dienilidenmetilen) dianilin hidrohlorid; C.I. Basic Red 9 | 611-031-00-X | 569-61-9 | 209-321-2 | 50 mg/kg |
| [4-[4,4′-bis(dimetilamino)benzhidriliden]cikloheksa-2,5-dien-1-iliden]dimetilamonijum hlorid; C.I. Basic Violet 3 koji sadrži ≥ 0,1 % Michlerovog ketona (EZ br. 202-027-5) | 612-205-00-8 | 548-62-9 | 208-953-6 | 50 mg/kg |
| 4-hlor-*o*-toluidinijum hlorid | 612-196-00-0 | 3165-93-3 | 221-627-8 | 30 mg/kg |
| 2-naftilamonijum acetat | 612-071-00-0 | 553-00-4 | 209-030-0 | 30 mg/kg |
| 4-metoksi-*m*-fenilen diamonijum sulfat; 2,4-diaminoanisol-sulfat | 612-200-00-0 | 39156-41-7 | 254-323-9 | 30 mg/kg |
| 2,4,5-trimetilanilin-hidrohlorid | 612-197-00-6 | 21436-97-5 | — | 30 mg/kg |
| Kinolin | 613-281-00-5 | 91-22-5 | 202-051-6 | 50 mg/kg |

 |

**Član 3**

Ova uredba stupa na snagu osmog dana od dana objavljivanja u „Službenom listu Crne Gore“.

Broj: \_\_\_\_\_\_\_\_\_\_\_\_\_\_

Podgorica, \_\_\_\_\_\_\_\_2020. godine

**VLADA CRNE GORE**

 ‘ **Predsjednik,**

**Duško Marković**

**O B R A Z L O Ž E NJ E**

**I. USTAVNI OSNOV ZA DONOŠENJE UREDBE**

Pravni osnov za donošenje Uredbe o dopunama Uredbe o zabranjenim odnosno dozvoljenim načinima upotrebe, proizvodnje i stavljanja na tržište hemikalija koje predstavljaju neprihvatljiv rizik po zdravlje ljudi i životnu sredinu sadržan je u članu 40 Zakona o hemikalijama („Službeni list Crne Gore“, br: 51/17) kojim je propisano da se hemikalije koje predstavljaju neprihvatljiv rizik po zdravlje ljudi i životnu sredinu mogu upotrebljavati na način, pod uslovima i u rokovima koje propisuje Vlada Crne Gore.

**II. RAZLOZI ZA DONOŠENJE UREDBE**

Na osnovu člana 40 Zakona o hemikalijama ("Službeni list CG", broj 51/17), Vlada Crne Gore, na sjednici od 4. oktobra 2018. godine, donijela je Uredbu o zabranjenim odnosno dozvoljenim načinima upotrebe, proizvodnje i stavljanja na tržište hemikalija koje predstavljaju neprihvatljiv rizik po zdravlje ljudi i životnu sredinu ("Službeni list Crne Gore", br. 070/18 od 31.10.2018). Uredbom su propisani zabranjeni odnosno dozvoljeni načini upotrebe, proizvodnje i stavljanja na tržište hemikalija ili određenog proizvoda koji predstavljaju neprihvatljiv rizik po zdravlje ljudi i životnu sredinu.

Zabrane i ograničenja za hemikalije za koje je detaljnom procjenom rizika u centralizovanoj proceduri u EU utvrđeno da predstavljaju neprihvatljiv rizik po zdravlje ljudi i životnu sredinu za određene načine upotrebe ili kada se nađu u određenim proizvodima (Aneks XVII Regulative (EZ) br. 1907/2006 Evropskog parlamenta i Savjeta o registraciji, evaluaciji, autorizaciji i ograničavanju hemikalija (REACH)) preuzete su u nacionalno zakonodavstvo navedenom Uredbom, i to Prilogom 1. Ove zabrane i ograničenja odnose se na određene supstance, pojedinačno, u smješama i/ili u proizvodima najrazličitije namjene i tipa, između ostalog i u igračkama, sredstvima za čišćenje, tekstilu, materijalima i predmetima koji dolaze u dodir s hranom, elektronskoj i elektronskoj opremi i dr, te predstavljaju odraz propisa o hemikalijama na druge oblasti koja zahtijeva dobru međuresornu komunikaciju.

Od oktobra 2018. godine Aneks XVII REACH Regulative dopunjen je tri puta, odnosno u Dijelu 1 dodata su nova ograničenja za bis(2-ethilheksil)-ftalat, dibutil-ftalat, benzil-butil-ftalat, diizobutil-ftalat, silanetriol i i tridekafluorooktil, kao i novi dio koji se odnosi na određene supstanci klasifikovane kao karcinogene, mutagene ili reproduktivno toksične supstance 1.A ili 1.B kategorije. Predlogom uredbe Crna Gora prenosi navedene dopune u nacionalno zakonodavstvo i dodatno se usklađuje sa zakonodavstvom Evropske Unije.

**III. USAGLAŠENOST SA PRAVNOM TEKOVINOM EVROPSKE UNIJE I POTVRĐENIM MEĐUNARODNIM UGOVORIMA**

Predlog uredbe o dopunama Uredbe o zabranjenim odnosno dozvoljenim načinima upotrebe, proizvodnje i stavljanja na tržište hemikalija koje predstavljaju neprihvatljiv rizik po zdravlje ljudi i životnu sredinu usklađen je sa:

* Regulativom komisije (EU) 2018/1513 оd 10. oktobra 2018. o izmjeni Priloga XVII Regulative (EZ) br. 1907/2006 Evropskog parlamenta i Savjeta o registraciji, evaluaciji, autorizaciji i ograničavanju hemikalija (REACH) u pogledu određenih supstanci klasifikovanih kao karcinogene, mutagene ili reproduktivno toksične supstance 1.A ili 1.B kategorije;
* Regulativom komisije (EU) 2018/2005 оd 17. decembra 2018. o izmjeni Priloga XVII Regulative (EZ) br. 1907/2006 Evropskog parlamenta i Savjeta o registraciji, evaluaciji, autorizaciji i ograničavanju hemikalija (REACH) u pogledu bis(2-ethilheksil)-ftalata (DEHP), dibutil-ftalata (DBP), benzil-butil-ftalata (BBP) i diizobutil-ftalata (DIBP);
* Regulativom komisije (EU) 2019/957 оd 11. juna 2019. o izmjeni Priloga XVII Regulative (EZ) br. 1907/2006 Evropskog parlamenta i Savjeta o registraciji, evaluaciji, autorizaciji i ograničavanju hemikalija (REACH) u pogledu (3,3,4,4,5,5,6,6,7,7,8,8,8-tridekafluorooktil) silanetriola i TDFA-ova.

**IV. OBJAŠNJENJE OSNOVNIH PRAVNIH INSTITUTA**

Ograničenja i zabrane proizvodnje, stavljanja u promet i korišćenja hemikalija i određenih proizvoda koje predstavljaju neprihvatljiv rizik po zdravlje ljudi i životnu sredinu date su u Prilogu 1 (Dio 1) Predloga Uredbe - Ograničenja i zabrane korišćenja hemikalija i određenih proizvoda.

U Prilogu 1 Dio 1 utvrđuju se ograničenja proizvodnje, stavljanja na tržište i uporabe određenih opasnih supstanci, smješa i proizvoda. Određene karcinogene, mutagene ili reproduktivno toksične supstance prisutne su u odjeći i pripadajućim odjevnim dodacima, ostalim tekstilnim proizvodima i obući ili kao nečistoća nastala postupkom proizvodnje. Stoga, kako bi se na najmanju moguću mjeru smanjila izloženost potrošača, trebazabraniti stavljanje na tržište karcinogenih, mutagenih ili reproduktivno toksičnih supstanci u odjeći i pripadajućim odjevnim dodacima ili obući koje upotrebljavaju potrošači ako su karcinogene, mutagene ili reproduktivno toksične supstance prisutne u koncentracijama iznad određenog nivoa. Imajući u vidu navedeno dodata je tačka 72 (DIO 1) i Dio 4 u Predlogu Uredbe. Lična zaštitna oprema i medicinski proizvodi su izuzeti iz novog ograničenja jer ta oprema i proizvodi ispunjavaju specifične zahtjeve u pogledu bezbjednosti i funkcionalnosti.

Uredbom je već zabranjeno stavljanje na tržište igračaka i proizvoda za njegu djece koji sadrže bis(2-etilheksil)-ftalat (DEHP), dibutil-ftalat (DBP) i benzil-butil-ftalat (BBP) pod određenim uslovima koji su obuhvaćeni područjem primjene predloženog ograničenja. Nadalje, s obzirom da diizobutil-ftalat (DIBP) ima profil opasnosti sličan profilima opasnosti DEHP-a, DBP-a i BBP-a, da igračke i proizvodi za njegu djece mogu znatno doprinijeti riziku koji ftalati predstavljaju za djecu, kao i da DIBP može zamijeniti DBP u igračkama i proizvodima za njegu djece, predlogom Uredbe data su ograničenje za stavljanje na tržište igračaka i proizvoda za njegu djece koji sadrže DIBP. U pogledu proizvoda isključivo za industrijsku i poljoprivrednu upotrebu ili za upotrebu na otvorenom, predloženo ograničenje se primjenjuje samo na one proizvode koji sadrže plastifikovane materijale koji dolaze u dodir sa sluzokožom ljudi ili u duži dodir s kožom, jer takav kontakt dovodi do izloženosti koja predstavlja rizik za zdravlje ljudi.

Kako rizici za opštu javnost koji proizilaze iz upotrebe proizvoda s raspršivačem za nepropusnost ili impregnaciju koji sadrže (3,3,4,4,5,5,6,6,7,7,8,8,8-tridekafluorooktil) silanetriol ili TDFA-ove i organske rastvarače koji nisu pod odgovarajućom kontrolom, Uredbom je predloženo ograničavanje kao odgovarajuća mjera za smanjenje rizika. Osim toga, smješu TDFA-ova i/ili (3,3,4,4,5,5,6,6,7,7,8,8,8-tridekafluorooktil) silanetriola i organskih rastvarača treba označavati na način na koji se obezbjeđuje da profesionalni korisnici proizvoda budu svjesni opasnosti povezanih sa upotrebom tih smješa.

**V. PROCJENA FINANSIJSKIH SREDSTAVA ZA SPROVOĐENJE OVE UREDBE**

Ključne aktivnosti utvrđene Predlogom uredbe odnose se na zabrane i ograničenja korišćenja hemikalija koje se proizvode, uvoze, stavljaju u promet. Ako ograničenje ima formu zabrane svih ili određenih načina upotrebe supstance, bezbjednije alternative se mogu pronaći. Imajući u vidu, da Crna Gora trenutno nema proizvodnju hemikalija velikog obima, a stavljanje u promet i uvoz je uglavnom iz zemalja EU, koje već primjenjuju propisane zabrane i ograničenja, implementacija Uredbe neće prouzrokovati nove, dodatne troškove. Kontrola hemikalija i proizvoda obavljaće se uvidom u dokumentaciju u sklopu redovne inspekciske kontrole. Za sprovođenje Uredbe nijesu potrebna dodatna finansijska sredstva iz državnog budžeta.